# Ismert hibák

## Speciális rendszer/CPU-specifikus hibák/problémák

- SIGILL (signal 4) P3-on 2.2.x kernelekkel:

  Probléma: a 2.2.x kernelben nincs megfelelő (működő) SSE támogatás

  Megoldás: frissítsd a kernelt 2.4.x-re

  Tüneti kezelés: `./configure --disable-sse`

- Általános SIGILL (signal 4):

  Probléma: az MPlayer nem ugyan azon a gépen fordítottad és futtattad (például P3-on fordítottad és Celeron futtattad)

  Megoldás: ugyan azon a gépen fordítsd le az MPlayert, amelyiken futtatni fogod!

  Tüneti kezelés: Ezt az egészet elfelejtheted, ha a `--enable-runtime-cpudetection` kapcsolót használod a konfigurálásnál vagy az egyes CPU utasítás készleteket letilthatod külön-külön a megfelelő kapcsolókkal (úgy mint `--disable-mmx`, `--disable-3dnow`, stb).

- "Internal buffer inconsistency" (Belső buffer inkonzisztencia) a MEncoder futása közben:

  Probléma: ismert hiba, mely akkor fordul elő, ha a lame < 3.90 gcc 2.96 vagy 3.x-val lett fordítva.

  Megoldás: lame >=3.90 használata.

  Tüneti kezelés: fordítsd le a lame-t a 2.95.x-es gcc-vel és távolíts el minden már telepített lame csomagot, valószínűleg gcc 2.96-tal fordították őket.

- Elrontott MP2/MP3 hang PPC-n:

  Probléma: ismert GCC fordítási hiba a PPC platformon, nincs még javítás.

  Tüneti kezelés: használd az FFmpeg (lassú) MP1/MP2/MP3 dekóderét (`-ac ffmpeg`)

- SIGSEGV (signal 11) a libmpeg2-ben, scaling+kódolásnál:

  Probléma: ismert GCC 2.95.2 MMX hiba

  Megoldás: frissíts 2.95.3-ra

- Összeomlás stream-ek mentésekor:

  Probléma: core dump

  Tüneti kezelés: Ne pánikolj. Keresd meg a törülköződet!

## Különböző A-V szinkron és egyéb audió problémán

### Általánosan előforduló audió késés vagy szaggatott hang (kilép az összes, vagy legalábbis sok fájlnál)

- Leggyakrabban: hibás audió vezérlő! - próbálj meg más vezérlőt használni, nézd meg az ALSA 0.9-et OSS emulációval a `-ao oss` kapcsolóval, próbáld ki a `-ao sdl`-t is, néha segít. Ha a fájl lejátszása jó a `-nosound` kapcsolóval, akkor biztos lehetsz benne, hogy a hangkártya (vezérlő) a hibás.

- audió buffer problémák (a buffer méretét rosszul detektálja)

  Tüneti kezelés: az MPlayer `-abs` kapcsolója

- mintaráta problémák - talán a kártyád nem támogatja a fájlban használt mintarátát - próbáld ki a resampling szűrőt (`-af resample=...`)

- lassú gép (CPU vagy VGA)

  próbáld ki a `-vo null` kapcsolót, ha úgy jól működik, akkor lassú a VGA kártyád/vezérlőd

  Tüneti kezelés: vegyél egy gyorsabb kártyát vagy olvasd el a tuningolási dokumentációt

  Megpróbálhatod még a `-framedrop`-ot is

### Audió késés/szinkronizáció elvesztése egy vagy néhány fájl esetén

- hibás fájl

  Tüneti kezelés:

  - `-ni` vagy `-nobps` kapcsoló (a nem-átlapolt vagy hibás fájlokhoz)

    and/or

  - `-mc 0`(szükséges a rosszul átlapolt VBS audiós fájlokhoz)

    és/vagy

  - `-delay` vagy a +/- gombok futás közbeni beállításhoz

  Ha egyik sem segít, légy szíves töltsd fel a fájlt, és megnézzük (és javítjuk).

- a hangkártyád nem támogatja a 48kHz-es lejátszást

  Tüneti kezelés: vegyél egy jobb hangkártyát... vagy próbáld meg csökkenteni az fps-t 10%-kal (`-fps 27` kapcsoló egy 30fps-es filmnél) vagy használd a resample szűrőt

- lassú gép (ha az A-V nem 0 körüli és a státusz sorban lévő utolsó szám emelkedik)

  Tüneti kezelés: `-framedrop`

### Egyáltalán nincs hang

- a fájlod nem támogatott audió codec-et használ

  olvasd el a dokumentációt és segíts a támogatás elkészítésében

### Egyáltalán nincs kép (csak üres szürke/zöld ablak)

- a fájlod egy nem támogatott videó codec-et használ

  olvasd el a dokumentációt és segíts nekünk a támogatás elkészítésében

- az automatikusan kiválasztott codec nem tudja dekódolni a fájlt, próbálj meg másik codec-et kiválasztani a `-vc` vagy `-vfm` kapcsolókkal

- DivX 3.x fájlt akarsz lejátszani az OpenDivX dekódolóval vagy az XviD-del (`-vc odivx`) - telepítsd fel a DivX4Linux-ot és fordítsd újra a lejátszót

### Videó-kimeneti problémák

Első megjegyzés: a `-fs -vm` és `-zoom` kapcsolók csak ajánlások, (még) nem támogatja őket minden vezérlő. Tehát az nem hiba, ha ezek nem működnek. Csak egy pár vezérlő támogatja a scaling-et/nagyítást, ne várd ezt el az x11-től vagy a dga-tól.

OSD/felirat vibrálás

- x11 vezérlő: bocs, ez jelenleg nem javítható

- xv vezérlő: használd a `-double` kapcsolót

Zöld kép mga_vid használatakor (`-vo mga` / `-vo xmga`)

- az mga_vid rosszul detektálja a kártyád RAM-jának méretét, töltsd be újra a `mga_ram_size` kapcsolóval